Diari Oficial de la Generalitat Valenciana


Sumari del DOGV 8637, del 18-09-2019 (2019/8751)

Extracte de la Resolució de 22 de juliol de 2019, de la vicerectora d'Innovació i Transferència, per la qual es convoquen i s'estableixen les bases reguladores de les ajudes als estudiants de la Universitat de València amb discapacitat i/o amb necessitats especials derivades d'una discapacitat per a la pràctica d'activitats esportives de competició durant l'any 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8751


Data del document
:   22-07-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 22 de juliol de 2019, de la vicerectora d'Innovació i Transferència, per la qual es convoquen i s'estableixen les bases reguladores de les ajudes als estudiants de la Universitat de València amb discapacitat i/o amb necessitats especials derivades d'una discapacitat per a la pràctica d'activitats esportives de competició durant l'any 2019. [2019/8751]  
BDNS (identif.): 473494.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants que hagen participat en competicions esportives oficials de mitjà o alt nivell, matriculats en centres propis de la Universitat de València que hagen cursat estudis conduents a l'obtenció del títol de grau, llicenciatura, enginyeria, diplomatura, enginyeria tècnica o títol oficial de màster o doctorat en la fase docent, inclosos els estudis d'adaptació i complements de formació per a titulats de primer cicle universitari durant el curs 2018/2019 (2n quadrimestre) o en el curs 2019-2020 (1r quadrimestre). Els estudiants sol·licitants de les ajudes del segon quadrimestre del curs 2018-2019 hauran d'estar matriculats, com a mínim, a temps parcial (de 24 a 36 crèdits) en el curs 2018-2019, i els sol·licitants de les ajudes del primer quadrimestre del curs 2019-2020 hauran d'estar matriculats, com a mínim, a temps parcial (de 24 a 36 crèdits) en el curs 2019-2020. El nombre mínim d'assignatures o crèdits fixats en aquest apartat no serà exigible en el cas d'estudiants que, per a finalitzar els estudis, els quedaren un nombre d'assignatures o crèdits inferior a l'esmentat nombre mínim o que s'hagen incorporat al primer curs del grau, màster o doctorat. Els estudiants han d'acreditar la superació d'almenys el 50 % del total de crèdits matriculats en el curs anterior, mitjançant un certificat acadèmic oficial, i aportar el certificat de notes de la prova d'accés, en el cas d'estudiants de primer curs; els estudiants procedents d'una altra titulació, un certificat acadèmic oficial.  
  
La sol·licitud s'acompanyarà de les acreditacions esportives que s'estableixen en les bases i del certificat que acredite un grau de discapacitat superior o igual al 33 %.  
  
Segon. Objecte  
És objecte d'aquestes ajudes donar suport als alumnes de la Universitat de València amb discapacitat, que siguen esportistes de mitjana o alta competició, per a realitzar activitats esportives de competició en l'any 2019.  
  
Tercer. Bases reguladores  
La convocatòria, bases reguladores i model de sol·licitud de les ajudes als alumnes de la Universitat de València amb discapacitat i/o amb necessitats especials derivades d'una discapacitat per a la pràctica d'activitats esportives de competició durant l'any 2019, es troben publicades a la URL: http://www.sefuv.com/catedradivinapastora/wp-content/uploads/2019/09/Ayudas\_Divina\_Pastora\_val.pdf i al tauler oficial d'anuncis de la UV: http://tauler.uv.es  
  
Quarta. Quantia  
Les ajudes es financen amb càrrec al capítol IV del pressupost de la Càtedra Divina Pastora d'Esport Adaptat de la Universitat de València per al 2019, orgànica 9120378253, per un import de sis mil euros (6.000 €). Es procedirà al repartiment íntegre de les ajudes i serà directament proporcional als punts obtinguts.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà de la publicació en el Diari Oficial de la Generalitat Valenciana i finalitza als quinze dies hàbils.  
  
Sisé. Altres dades  
La relació de persones seleccionades es comunicarà a les persones interessades i es farà pública, amb efecte de notificació, al tauler oficial d'anuncis de la Universitat de València (http://tauler.uv.es)  
  
València, 22 de juliol de 2019.- La rectora, p. d. (DOGV 27.06.2019), la vicerectora d'Innovació i Transparència: M. Dolores Real García.